als_Latn dik_Latn sag_Latn
Pa mëdyshje, kreativiteti i mirëfilltë i çdo krijuesi, peshohet me shpërfaqjen idealizuese, sensitive e përmbajtësore. Gjithsesi, këtë kreativitet intimist, e kanë vetëm ata krijues, të cilët në shpirtëroren e tyre, e shpërfaqin kreativitetin e vet përmbajtësor. Ndaj, vetëm ata, mund të ballafaqohen me kë këtë shpërfaqje shpirtërore. Gjithsesi, në këtë grup të krijuesve të lartësuar, bënë pjesë edhe krijimtaria dhe kreativiteti i mirëfilltë i Agron Mulliqit.
Para do ditësh, në Muzeun e Kosovës, u hap ekspozita individuale e piktorit Agron Mulliqi, që ishte një prezantim dinjitoz, i një piktori të vyer me një kreativitet tejet domethënes. Veprat e prezantuara, kanë notën e lartë të kreativitetit idealist, ndiesor dhe fare përmbajtësor. Kjo ekspoztë individuale, përbëhet nga tri mediume; vizatim, pikturë dhe qeramikë.
Në secilen vepër të ekspozuar, përherë sjell një emocion i ri, me shpërfaqje të lartë idealizuese, dhe, mu ky kreativitet, e detyrojnë shikuesin, që me vëmendjen më të lartë ta analizojnë veprën e ekspozuar. Në të vërtetë, në të gjitha veprat e ekspozuara, ekziston një mbarshtrim kreativ i përgjithshëm, që së bashku rrëfejnë ndiesimin dhe idealizmin e lartë sensitive, shpirtëror dhe përmbajtësor. Ato, zatën, së bashku, paraqesin një bashkëdyzim të lartë të ideve idealizuese me domethënie të lartë intimiste. Ky koncept i të shprehurit vazhdon bukur në çdo vepër të tij. Aty është shpirërorja, idilizmi dhe ndiesimi i lartë i piktorit Mulliqi.
Veprat e krijuara të Mulliqit, fillojnë dhe zhvillohen në rrethana të ndryshme; shpërfqje shpirtërore, shoqërore, psikologjike dhe imagjinative dhe, të gjitha këto shpërfqje e kanë peshën e vet të lartësuar, që peshojnë peshuesëm me plot ide dhe imazhe të nduarnduarta.
Shpërfqja e lartë idealiste
Me këto vepra dhe shpërfaqje idealiste, të prezantuar, piktori Mulliqi tregoi formësimin e lartë, për jetën dhe problematikën e saj. Tregoi idealizmin e dhembjes shpirtërore, për jetën me brenga plot, dhe, të gjitha këto, varg e vijë, i shpërfaqi me thyerje shpirtërore, por mbi të gjitha, tregoi kreativitetin e lartë intimist, idealist, ndiesor dhe përmbajtësor.
Ai këtë rrëfim idealizues, e ruan me xhelozi të lartë shpirtërore, gjithnjë duke shpërfaqur këtë brum rrëfimor me idealizëm të lartë. Dhe, me këtë paraqitje, tejet dometënëse, piktori Mulliqi, e konstituon me mjeshtëri formëm dhe shpërfaqjen e lartë figurative-kompozicionale. Zatën, ky prezantim kompozicional, përherë të formësuar, Mulliqi me vetëdije të lartë, e krijon me një gjeometrizëm horizontal, që gjithnjë mbarshtrohet bukur me shpërfaqjen e lartë të formësimit ndiesor dhe ideor.
Ai sikur vizaton shpirtëroren e vet me ndjeshmërinë më të lartë shpërfaqëse. Ky vizatim i çiltër dhe i pastër, e ka notën e lartë të poetizimit ndiesor. Ky poetizim është i tij dhe përherë mbetet i tij. Në këtë shpirtërore është edhe ideja, edhe forma, më tepër te portreti, i cili në formësimin e tij, gjendet në pozita të shumëllojta. Ai me këto portrete, e përvetëson me të madhe edhe shpirtëroren e shikuesit. Në veprat e prezantuara, piktori Mulliqi, përherë nxjerr në pah një kreativitet stabil, serioz dhe, mbi të gjitha, shpërfaqje me domethënie të lartë.
Veprat e prezantuara, në vete rrëfejnë seriozitetin e lartë, të rrëfimit kohor; shpërfaqje shpirtërore, shoqërore, psikologjike dhe imagjinative. Dhe, të gjith këto, e kanë peshën e vet të lartësuar, me plot idil dhe me imazhe të nduarnduarta.
Kreatviteti përmbajtësor dhe formësimi i lartë kompozicional
Gjithsesi, kjo ekspozitë individuale, e piktorit tashmë të njohur Mulliqi, tregoi dendur, një kreativitet e shpërfaqje dinjitoze dhe rrëfim të lartë përmbajtësor. Tregoi një formësim të lartë kompozicional me imazhe tejet domethënëse. Ky krijues i zellshëm, në veprat e tij, përherë e shpërfill pastërtinë e vijës, e cila, është nismëtarja e fortë e kreativitetit piktural.
Në anën tjetër, në veprat e tij, vërehet përherë një shpërfaqje ritmike, një simetri vizionare, dhe mbi të gjitha këto, vërehet një poetikë e lartë dhe një strukturë e bukur koloristike. Zatën, ky dentësim i shpërfaqur bukur, në veprat e prezantuara, është idealizëm i lartë i piktorit Mulliqi. Ai, zatën, me krenari, e mban këtë epitet të rrëfimit përmbajtësor.
Andaj, formësimi i lartë, pastërtia kompozicionale dhe ngjyrat tejet harmonike, janë bukuria e rrëfimit; sa sensitive, aq edhe mbarshtrues, sa ideor aq edhe përmbajtësor. Kompaktësia e prezantimit dhe shpërfaqja e lartë e ndiesimit, na bëjnë të qartë, se niveli i kreativitetit dhe mbarshtrimi strukturor i realizimit, na tregojnë dendur seriozitetin e prezantimit dhe nivelin e lartë të realizimit.
Gjithsesi, kjo ekspozitë individuale dhe tejet sensitive e piktorit Mulliqi, e organizuar në Muzeun e Kosovës, ishte një bukuri e rrallë e kreativitetit ndiesor, e cila la mbresa të thella te vizitorët e shumtë. Andaj, kjo ekspozitë e piktorit Mulliqi, ishte një ngjarje madhore, artistike dhe estetike. Ajo, sigurisht, ishte një prezantim serioz, idealizues dhe, mbi të gjitha, ishte një kreativitet ndiesor, ideor dhe me një formësim të lartë kreativ e përmbajtësor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn